Bună, sunt Medium Invader
din clasicul joc video „Space Invaders"
și vreau să-ți vorbesc puțin
despre originea jocurilor video.
Un joc video este un joc electronic
cu o interfață pentru interacțiune umană
pe un dispozitiv video.
Simplu.
Jocurile video sunt utilizate de oameni de știință,
armată
și de oameni ca tine,
iar evoluția lor le-a adus în galerii,
pe console,
calculatoare,
telefoane inteligente
și tot felul de dispozitive electronice.
Astăzi jocurile video sunt pretutindeni,
dar originea lor vine din laboratoarele de știință.
De fapt, primul patent de joc video din Statele Unite
a fost realizat în 1948,
iar pe vremea aceea se numea
dispozitiv cu tub de rază catodică pentru amuzament.
Ce complicat!
Unele din cele mai vechi jocuri video au fost
„Calculatorul Nimrod",
„OXO",
„Tenis for Two"
și preferatul meu, „Spacewar"!
Dar niciunul din aceste jocuri video
nu a fost vreodată vândut publicului,
fiind prea mari
sau prea costisitoare
pentru a fi scoase din laborator.
Asta s-a schimbat când un bărbat pe nume Ralph Baer
s-a uitat la ecranul televizorului său și s-a întrebat
cum altfel îl mai poate folosi.
În 1972, ideea lui Baer de a aduce jocurile video
din laborator în sufragerie
a dus la lansarea unei console
numită Odyssey.
Odyssey îți permitea să joci un joc pe televizor.
Cam în aceeași perioadă,
doi oameni, Nolan Bushnell și Ted Dabney,
lucrau la ceva similar
într-o mică companie numită Atari.
Poate că ai auzit de ea
și chiar dacă nu ai făcut-o,
tatăl tău sigur știe.
Primul joc major lansat de Atari a fost în 1972,
un joc arcade numit „Pong".
A cunoscut succesul instant
și e renumit ca
primul joc video cu succes comercial.
Atari a lansat apoi ediția pentru „acasă" a jocului Pong în 1974.
În 1978, competiția dintre Atari
și o altă companie numită Midway
se încingea.
Midway a licențiat un joc arcade
pentru compania japoneză Taito,
devenind astfel celebri.
Jocul:
„Space Invaders".
Jocul includea actori celebri, așa ca mine,
și a devenit
al doilea cel mai vândut joc arcade din toate timpurile.
„Space Invaders" a contribuit la debutul
a ceea ce e cunoscut drept Era de Aur a Jocurilor Arcade.
Ca răspuns, Atari a continuat
cu lansarea jocului arcade „Asteroids",
clasat pe locul șase în lista
celor mai vândute jocuri arcade.
Era un joc bun,
dar nu era „Space Invaders".
În 1980, jocurile arcade au cunoscut culoarea
și acesta era anul
când s-a atins un alt punct important în istoria jocurilor video.
„Pac-Man", creat de compania japoneză Namco,
a fost lansat în Statele Unite de Midway.
Important pentru răspândirea
jocurilor video în cultura populară,
Pac-Man a putut fi licențiat.
Nu a durat mult până a ajuns în topuri cu o melodie,
un show televizat
și tot felul de produse promoționale.
În doar un an, jocurile Pac-Man
au adus câștiguri de peste un miliard de dolari.
Apoi, în 1981, o companie numită Nintendo
a cunoscut succesul pe piața jocurilor video din Statele Unite
cu lansarea jocului „Donkey Kong".
Acesta a fost primul joc video
cu o poveste.
Povestea era cam așa:
Donkey Kong e animalul de companie
al unui tâmplar numit Jumpman.
Jumpman abuzează de acesta,
așa că maimuța o răpește pe iubita sa,
lăsând jucătorul să-și asume rolul
lui Jumpman și să-și salveze iubita.
Jumpman a fost apoi redenumit Mario.
Alte jocuri emblematice de la începutul anilor 80 includ
„Frogger",
„Dragon's Lair"
și „Mario Brothers".
Poate ultimul joc video considerat iconic
și făcând parte din Era de Aur a Jocurilor Video
este „Double Dragon".
A fost primul exemplu de succces
al genului beat-them-up.
Lansat în 1987,
și la fel ca „Donkey Kong",
jocul prezenta salvarea unei domnițe,
o poveste deja comună în jocurile video.
La mijlocul anilor 1990, Era de Aur a Jocurilor Video
se apropia de sfârșit
și consolele câștigau popularitate.
Deși jocurile arcade continuau
să involueze în vânzări cu trecerea timpului,
popularitatea jocurilor video era abia la început
și vom vorbi despre asta
mai mult
în partea a doua a acestei scurte istorii a jocurilor video.